चेन्नई. तमिलनाडु के डीएमके नेता राधा रवि द्वारा दिव्यांग बच्चों की नकल उतारने का विरोध तेज हो गया है। रविवार को सोशल एक्टिविस्ट ने उनके घर के बाहर विरोध प्रदर्शन और नारेबाजी की। बता दें कि 1 मार्च को विरोधी पार्टी एआईएडीमके पर तंज कसने के लिए रवि ने मंच पर दिव्यांग बच्चों की नकल उतारी थी। रवि के खिलाफ पुलिस में भी शिकायत दर्ज कराई गई। स्टालिन के बर्थडे सेलिब्रेशन में नकल उतारी...
- मीडिया रिपोर्ट्स के मुताबिक, रवि ने यह नकल डीएमके के वर्किंग प्रेसिडेंट एमके स्टालिन के बर्थडे सेलिब्रेशन के मौके पर उतारी थी। इसी प्रोग्राम में मौजूद कुछ नेताओं ने दिव्यांग बच्चों के नॉर्मल बच्चों के साथ खेलने की पैरवी की थी।
- रवि ने स्पीच के दौरान एक्टिंग करते हुए बताया कि, ''वक्त से पहले जन्मे बच्चों के हाथ-पैर नॉमर्ल नहीं होते। मुंह से लार भी टपकती रहती है।'' जिसके बाद प्रोग्राम में मौजूद लोग और मंच पर बैठे पार्टी के विधायक भी हंसने लगते हैं।
- एक्टिविस्ट दीपक नाथन ने कहा, ''हम चाहते हैं कि पुलिस हाल ही में पेश हुए डिसएबिलिटी एक्ट के तहत एक्टर के खिलाफ केस दर्ज करे। उन्होंने सिर्फ उदाहरण नहीं दिया बल्कि दिमागी तौर पर कमजोर बच्चों की नकल भी उतारी।''
कौन हैं रवि?
- बता दें कि राधा रवि तमिल फिल्मों के एक्टर हैं। कई सुपरहिट मूवीज में नजर आ चुके हैं।
- डीएमके लीडर और राज्यसभा एमपी कनीमोई ने रवि की हरकत की निंदा की है। उन्होंने कहा- एआईएडीएमके से हमारी पार्टी में आने वाले इस नेता को दिव्यांग बच्चों की नकल उतारने से बाज आना चाहिए। हमारी पार्टी इस तरह की चीजों को सहन नहीं कर सकती।
रवि ने नही मांगी माफी
- इतना विरोध होने के बावजूद अब तक रवि ने इस मामले पर पार्टी या जनता से कोई माफी नहीं मांगी है। इसके बाद ही सोशल एक्टिविस्ट्स ने इस एक्टर के खिलाफ पुलिस में शिकायत दर्ज कराई है।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva